《题显阳寺疏快轩》
宋代·邹极

溪边穿小径，寺后起幽轩。伐使恶木尽，养教修竹繁。

閒听渔唱静，卧隔市场喧。疏快宜人处，追惟子美言。

作者简介：抚州宜黄人，字适中，或作通中，号一翁。英宗治平四年进士。累官湖南转运使，时掌盐法者争以羡余希进，极条其不便，遂罢归。后擢度支员外郎。哲宗元祐初除江西提刑。以亲丧力请致仕。有《宜川集》。